Document ID: 32007D0874

DECIZIA COMISIEI
din 18 decembrie 2007
de aprobare a programului național de control al salmonelei în efectivele de reproducere din specia Gallus gallus înaintat de România
[notificată cu numărul C(2007) 6354]
(Numai textul în limba română este autentic)
(2007/874/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonelei și al altor agenți zoonotici specifici, prezenți în rețeaua alimentară (1), în special articolul 6 alineatul (2),
întrucât:
(1)
Obiectivul Regulamentului (CE) nr. 2160/2003 vizează adoptarea de măsuri adecvate și eficiente pentru depistarea și controlul salmonelei și al altor agenți zoonotici în toate etapele relevante ale producției, prelucrării și distribuției, în special la nivelul producției primare, astfel încât să se reducă prevalența acestora și riscul pe care îl reprezintă pentru sănătatea publică.
(2)
A fost stabilit un obiectiv comunitar pentru reducerea prevalenței tuturor serotipurilor de salmonela, relevante din punctul de vedere al sănătății publice, în efectivele de reproducere din specia Gallus gallus la nivelul producției primare prin Regulamentul (CE) nr. 1003/2005 al Comisiei din 30 iunie 2005 de aplicare a Regulamentului (CE) nr. 2160/2003 cu privire la stabilirea unui obiectiv comunitar de reducere a prevalenței anumitor serotipuri de salmonela în efectivele de reproducere din specia Gallus gallus și de modificare a Regulamentului (CE) nr. 2160/2003 (2).
(3)
În vederea atingerii obiectivului comunitar statele membre trebuie să stabilească programe naționale de control al salmonelei în efectivele de reproducere din specia Gallus gallus și să le înainteze Comisiei în conformitate cu Regulamentul (CE) nr. 2160/2003.
(4)
România a înaintat programul său național de control al salmonelei în efectivele de reproducere din specia Gallus gallus.
(5)
Programul înaintat de către România a fost considerat ca fiind în conformitate cu legislația comunitară relevantă în domeniul veterinar, în special cu Regulamentul (CE) nr. 2160/2003.
(6)
Prin urmare, programul național de control înaintat de România ar trebui aprobat.
(7)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Programul național de control al salmonelei în efectivele de reproducere din specia Gallus gallus înaintat de România este aprobat.
Articolul 2
Prezenta decizie se aplică de la 1 ianuarie 2008.
Articolul 3
Prezenta decizie se adresează României.
Adoptată la Bruxelles, 18 decembrie 2007.

Labels: 0
18
6